ΕΛΛΗΝΙΚΗ ΔΗΜΟΚΡΑΤΙΑ Άγιος Στέφανος, 13/4/20

ΝΟΜΟΣ ΑΤΤΙΚΗΣ Αριθ. Πρωτ : 9061

ΔΗΜΟΣ ΔΙΟΝΥΣΟΥ

ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ

Δ/ΝΣΗ : Λ. Μαραθώνος 29 & Α. Διάκου

Τ.Κ. 14565, Άγιος Στέφανος

ΤΗΛ.: 2132030615-627-653-609

FAX.: 2132030630

**ΕΙΣΗΓΗΣΗ**

 **ΠΡΟΣ ΤΗΝ ΟΙΚΟΝΟΜΙΚΗ ΕΠΙΤΡΟΠΗ**

**ΘΕΜΑ: Λήψη απόφασης για την παράταση των συμβάσεων εργασίας του προσωπικού που θα απασχοληθεί για την αντιμετώπιση κατεπείγουσων πρόσκαιρων αναγκών του Δήμου Διονύσου λόγω εμφάνισης του κορωνοϊού COVID-19**

**Έχοντας υπόψη:**

1. Τις διατάξεις της παρ.1 του άρθρου 72 του Ν.3852/2010 “Αρμοδιότητες Οικονομικής Επιτροπής”, όπως τροποποιήθηκε την παρ.1 του άρθρου 3 του Ν.4623/2019, όπου αναφέρεται ότι η Οικονομική Επιτροπή αποφασίζει για το ετήσιο πρόγραμμα προσλήψεων προσωπικού κάθε κατηγορίας.

2. Τις διατάξεις του άρθρου 206 του Ν.3584/2007 “Προσωπικό για κατεπείγουσες εποχικές ή πρόσκαιρες ανάγκες Ο.Τ.Α.” σύμφωνα με τις οποίες επιτρέπεται η πρόσληψη προσωπικού οποιασδήποτε ειδικότητας με σύμβαση εργασίας ορισμένου χρόνου από τους Ο.Τ.Α. για την αντιμετώπιση κατεπειγουσών εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών.

3. Τις διατάξεις της παρ.2 του άρθρου 24 ¨Κατεπείγουσες ρυθμίσεις αρμοδιότητας του Υπουργείου Εσωτερικών” της Πράξης Νομοθετικού Περιεχομένου “Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19 ” (Φ.Ε.Κ. 64/Α΄/14-3-2020) σύμφωνα με τις οποίες **οι συμβάσεις εργασίας ορισμένου χρόνου που συνάπτουν οι ΟΤΑ α΄βαθμού δυνάμει της παρ.1 του άρθρου 206 του Ν.3584/2007 και της περ.ιε΄της παρ.2 του άρθρου1 του Ν.3812/2009 μπορεί να έχουν διάρκεια έως τέσσερις (4) μήνες.**

4. Την υπ΄αριθ.130/2020 Απόφαση της Οικονομικής Επιτροπής του Δήμου (13η Δημόσια Συνεδρίαση/17-3-2020) με την οποία αποφασίστηκε ομόφωνα η έγκριση πρόσληψης πρόσληψης έκτακτου προσωπικού εικοσιτεσσάρων (24) θέσεων δίμηνης διάρκειας με σχέση εργασίας ΙΔΟΧ για να αντιμετωπιστούν περιστάσεις λόγω της έξαρσης του κορωνοϊού.

5. Την υπ΄αριθ.πρωτ. 8315/30-3-2020 Ανακοίνωση περί πρόσληψης προσωπικού με σύμβαση εργασίας ΙΔΟΧ χρονικής διάρκειας (2) μηνών για την αντιμετώπιση κατεπειγουσών εποχικών ή πρόσκαιρων αναγκών στο Δήμο Διονύσου λόγω εμφάνισης του κορωνοϊού.

6. Την Πράξη Νομοθετικού Περιεχομένου “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του” (Φ.Ε.Κ. 55/Α΄/11-3-2020).

7. Την υπ΄αριθ.πρωτ. ΔΙΔΑΔ/Φ.69/108/οικ.7874/12-3-2020 εγκύκλιο του Υπουργείου Εσωτερικών με θέμα “Επείγοντα μέτρα για την πρόληψη και την προστασία από τον κορωνοϊό”.

8. Την υπ΄αριθ.4505/34366/9-9-2019 Απόφαση Δημάρχου περί ορισμού Αντιδημάρχων και μεταβίβαση αρμοδιοτήτων στο Δήμο Διονύσου.

**Το γεγονός ότι:**

1. Στις διατάξεις της παρ.2 του άρθρου 24ου της από 14/3/2020 Πράξη Νομοθετικού Περιεχομένου (Π.Ν.Π.) (Φ.Ε.Κ. 64/Α΄/14-3-2020) αναφέρεται ότι εφόσον εξακολουθεί να υφίσταται άμεσος κίνδυνος εμφάνισης και διασποράς κορωνοϊού COVID-19, η έλλειψη του οποίου βεβαιώνεται με απόφαση του Υπουργού Υγείας, και πάντως για χρονικό διάστημα που δεν μπορεί να υπερβαίνει τους έξι (6) μήνες από την έναρξη ισχύος της παρούσας, **οι συμβάσεις εργασίας ορισμένου χρόνου που συνάπτουν οι ΟΤΑ α΄ και β΄ βαθμού δυνάμει της παρ. 1 του άρθρου 206 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α’ 143) και της περ. ιε΄ της παρ. 2 του άρθρου 1 του ν. 3812/2009 (Α’ 234), μπορεί να έχουν διάρκεια έως τέσσερις (4) μήνες.** **Η κατά το προηγούμενο εδάφιο σύναψη των συμβάσεων γίνεται με απόφαση της οικείας Οικονομικής Επιτροπής.**

2. Με την από 11/3/2020 Πράξη Νομοθετικού Περιεχομένου (Π.Ν.Π.) (Φ.Ε.Κ. 55/Α΄/11-3-2020) ***οι υπάλληλοι των Ο.Τ.Α. Α΄βαθμού που έχουν τέκνα που φοιτούν σε βρεφονηπιακούς και παιδικούς σταθμούς και σχολικές μονάδες, των οποίων οι λειτουργία αναστέλλεται προσωρινά και ειδικότερα τέκνα που φοιτούν έως και την τάξη Γ΄Γυμνασίου δύνανται να απουσιάζουν από την υπηρεσία τους για το χρονικό διάστημα αναστολής της λειτουργίας των εκπαιδευτικών μονάδων στις οποίες φοιτούν τα τέκνα τους με χορήγηση της σχετικής άδειας ειδικού σκοπού.***

3. Με την υπ΄αριθ.130/2020 Απόφαση της Οικονομικής Επιτροπής του Δήμου (13η Δημόσια Συνεδρίαση/17-3-2020) αποφασίστηκε ομόφωνα η **έγκριση πρόσληψης πρόσληψης έκτακτου προσωπικού εικοσιτεσσάρων (24) θέσεων δίμηνης διάρκειας** με σχέση εργασίας ΙΔΟΧ για να αντιμετωπιστούν περιστάσεις λόγω της έξαρσης του κορωνοϊού.

4. Έχει ξεκινήσει η διαδικασία πρόσληψης προσωπικού για την πλήρωση εικοσιτεσσάρων (24) θέσεων με συμβάσεις εργασίας ΙΔΟΧ διάρκειας δύο (2) μηνών σύμφωνα με την υπ΄αριθ.πρωτ.8315/30-3-2020 Ανακοίνωση του Δήμου μας.

**Ε Ι Σ Η Γ Ο Υ Μ Α Ι**

Σύμφωνα με τα ανωτέρω,

Να ληφθεί απόφαση για την έγκριση της **παράτασης κατά δύο (2) επιπλέον μήνες των συμβάσεων εργασίας ΙΔΟΧ του έκτακτου προσωπικού εικοσιτεσσάρων (24) θέσεων που βρίσκεται σε διαδικασίας πρόσληψης** σύμφωνα με την υπ΄αριθ. 130/2020 Απόφαση της Οικονομικής Επιτροπής του Δήμου και κατόπιν της έκδοσης της υπ΄αριθ.πρωτ. .8315/30-3-2020 Ανακοίνωσης, για την αντιμετώπιση κατεπειγουσών πρόσκαιρων αναγκών του Δήμου Διονύσου και συγκεκριμένα για να αντιμετωπιστούν άμεσα περιστάσεις λόγω της έξαρσης του κορωνοϊού, ως ακολούθως:

|  |  |  |  |
| --- | --- | --- | --- |
| **ΑΡΙΘΜΟΣ ΘΕΣΕΩΝ** | **ΚΑΤΗΓΟΡΙΑ** | **ΚΛΑΔΟΣ** | **ΣΥΝΟΛΙΚΗ ΔΙΑΡΚΕΙΑ ΣΥΜΒΑΣΗΣ** |
| 20 | ΥΕ | ΥΕ ΕΡΓΑΤΩΝ ΚΑΘΑΡΙΟΤΗΤΑΣ (ΣΥΝΟΔΩΝ ΑΠΟΡΡΙΜΜΑΤΟΦΟΡΟΥ) | (4) ΜΗΝΕΣ |
| 4 | ΔΕ | ΔΕ ΟΔΗΓΩΝ ΑΠΟΡΡΙΜΜΑΤΟΦΟΡΟΥ ΜΕ ΔΙΠΛΩΜΑ Γ΄ΚΑΤΗΓΟΡΙΑΣ | (4) ΜΗΝΕΣ |

**Ο ΑΝΤΙΔΗΜΑΡΧΟΣ**

**ΟΙΚΟΝΟΜΙΚΩΝ & ΔΙΟΙΚΗΤΙΚΩΝ ΥΠΗΡΕΣΙΩΝ**

**ΙΩΑΝΝΗΣ ΤΣΟΥΔΕΡΟΣ**

**Εσωτερική Διανομή:**

1. Γραφείο Δημάρχου
2. Αντιδήμαρχο Οικονομικών και Διοικητικών Υπηρεσιών
3. Αντιδήμαρχο Περιβαλλοντικής Διαχείρισης
4. Γενικό Γραμματέα
5. Δ/νση Διοικητικών Υπηρεσιών
6. Δ/νση Ανθρωπίνου Δυναμικού & Διοικητικής Μέριμνας
7. Δ/νση Οικονομικών Υπηρεσιών

**Αρχείο:**

1. Γενικό Αρχείο
2. Φ. Προγραμματισμού Προσλήψεων 2020